
Parlamentul  României

Camera  Deputaţilor

  Comisia  pentru                                                        Comisia pentru apărare,
   

industrii şi servicii                                                    ordine publică şi siguranţă 

                                                                                                                  naţională

Bucureşti, 09.12.2002                                                     Bucureşti, 09.12.2002

   Nr.23/244/2002                                                                  Nr.32/798/2002

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.132/2002 pentru punerea în aplicare a Ordonanţei de urgenţă a Guvernului nr.95/2002 privind industria de apărare, trimis cu adresa nr.615 din 2 decembrie 2002.



La întocmirea raportului, cele 2 comisii au avut în vedere avizul favorabil al Consiliului Legislativ.



În raport de obiectul şi conţinutul său, proiectul de lege face parte din categoria legilor ordinare.

                   PREŞEDINTE,                                        PREŞEDINTE,

                     István Antal                                           Răzvan Ionescu

Parlamentul  României

Camera  Deputaţilor
Comisia  pentru                                                                                                                 Comisia pentru apărare, ordine publică   

industrii şi servicii                                                                                                                               şi siguranţă naţională

Bucureşti, 09.12.2002                                                                                                                          Bucureşti, 09.12.2002

   Nr.23/244/2002                                                                                                                                       Nr.32/798/2002      

RAPORT  COMUN

asupra proiectului de Lege privind aprobarea Ordonanţei de urgenţă a Guvernului nr.132/2002 pentru punerea în aplicare a Ordonanţei de urgenţă a Guvernului nr.95/2002 privind industria de apărare



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii şi Comisia pentru apărare, ordine publică şi siguranţă naţională au fost sesizate, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.132/2002 pentru punerea în aplicare a Ordonanţei de urgenţă a Guvernului nr.95/2002 privind industria de apărare, transmis cu adresa nr.615 din 2 decembrie 2002, înregistrată sub nr.23/244/03.12.2002 respectiv 32/798/03.12.2002.



În raport cu obiectul de reglamentare, proiectul de lege face parte din categoria legilor ordinare.



Proiectul de lege a fost adoptat de Senat în şedinţa din 21 noiembrie 2002.



Proiectul de lege a fost avizat favorabil de către Consiliul Legislativ.



Necesitatea prorogării până la 1 ianuarie 2002 a termenului de aplicare a Ordonanţei de urgenţă a Guvernului nr.95/2002 derivă din angajamentele asumate în vederea adaptării infrastructurii de producţie la cerinţele standardelor ţărilor membre NATO.



În şedinţa din 4 decembrie 2002 a Comisiei pentru apărare, ordine publică şi siguranţă naţională şi din 5 decembrie a Comisiei pentru industrii şi servicii, în conformitate cu prevederile art.60 din Regulamentul Camerei Deputaţilor, a fost dezbătut proiectul de lege şi membrii celor 2 comisii au hotărât, cu majoritate de voturi şi 1 vot împotrivă, avizarea favorabilă a proiectului de lege cu amendamente admise prezentate în anexă.



Amendamentele admise se referă:


- corelarea textului ordonanţei cu titlul acesteia, respectiv referirea la termenul de aplicare a Ordonanţei de urgenţă a Guvernului nr.95/2002;



- inserarea cuvântului "individual" după sintagma "cu contract" potrivit terminologiei folosite în Ordonanţa de urgenţă a Guvernului nr.95/2002.



La lucrările Comisiei pentru industrii şi servicii au fost prezenţi 22 deputaţi din totalul de 26 membri ai comisiei iar la Comisia pentru apărare, ordine publică şi siguranţă naţională - 20 deputaţi din 26 de membri.



Au participat ca invitaţi din partea Ministerului Industriei şi Resurselor domnul Romulus Moucha - secretar de stat şi din partea Ministerului Finanţelor Publice.

A M E N D A M E N T E    A D M I S E



În urma dezbaterilor, Comisia pentru industrii şi servicii şi Comisia pentru apărare, ordine publică şi siguranţă naţională propun adoptarea proiectului de lege cu următoarele amendamente:
	Nr.

crt.
	Text adoptat de Senat
	Amendamente admise de Comisii
	Motivaţie

	0
	1
	2
	3

	1.
	Titlul legii

Lege

 privind aprobarea Ordonanţei de urgenţă a Guvernului nr.132/2002 pentru punerea în aplicare a Ordonanţei de urgenţă a Guvernului nr.95/2002 privind industria de apărare


	Nemodificat
	


	0
	1
	2
	3

	2. 
	Articol unic. - Se aprobă Ordonanţa de urgenţă a Guvernului nr.132 din 10 octombrie 2002 pentru punerea în aplicare a Ordonanţei de urgenţă a Guvernului nr.95/2002 privind industria de apărare, publicată în Monitorul Oficial al României, Partea I, nr.770 din 23 octombrie 2002.


	Articol unic. - Se aprobă Ordonanţa de urgenţă a Guvernului nr.132 din 10 octombrie 2002 pentru punerea în aplicare a Ordonanţei de urgenţă a Guvernului nr.95/2002 privind industria de apărare, publicată în Monitorul Oficial al României, Partea I, nr.770 din 23 octombrie 2002, cu următoarele modificări şi completări:

	

	3. 
	Titlul ordonanţei

ORDONANŢĂ DE URGENŢĂ

pentru punerea în aplicare a Ordonanţei de urgenţă a Guvernului nr.95/2002 privind industria de apărare


	Nemodificat
	

	4. 
	Art.1. - Termenul de intrare în vigoare a Ordonanţei de urgenţă a Guvernului nr.95/2002 privind industria de apărare, publicată în Monitorul Oficial al României, Partea I, nr.463 din 28 iunie 2002, se prorogă până la data de 1 ianuarie 2002, în vederea modificării şi completării.


	Art.1. - Termenul de aplicare a Ordonanţei de urgenţă a Guvernului nr.95/2002 privind industria de apărare, publicată în Monitorul Oficial al României, Partea I, nr.463 din 28 iunie 2002, se prorogă până la data de 1 ianuarie 2002, în vederea modificării şi completării.


	Corelare cu titlul ordonanţei; Ordonanţa de urgenţă a Guvernului nr.95/2002 a intrat deja în vigoare la data de 28 iunie 2002 iar această ordonanţă a fost publicată la data de 23 octombrie 2002.

	5. 
	Art.2. - Până la data prevăzută la art.1 salariaţii încadraţi cu contract de muncă pe durată nedeterminată la agenţii economici din industria de apărare a căror activitate este întreruptă temporar din lipsă de comenzi sau contracte vor desfăşura activităţi de întreţinere, conservare, reparaţii, pază, activităţi administrative şi alte activităţi specifice. Sumele necesare pentru plata drepturilor salariale se suportă din prevederile bugetare aprobate de Ministerul Industriei şi Resurselor pe anul 2002.


	Art.2. - Până la data prevăzută la art.1 salariaţii încadraţi cu contract individual de muncă pe durată nedeterminată la agenţii economici din industria de apărare a căror activitate este întreruptă temporar din lipsă de comenzi sau contracte vor desfăşura activităţi de întreţinere, conservare, reparaţii, pază, activităţi administrative şi alte activităţi specifice. Sumele necesare pentru plata drepturilor salariale se suportă din prevederile bugetare aprobate de Ministerul Industriei şi Resurselor pe anul 2002.


	Menţinerea terminologiei utilizate în Ordonanţa de urgenţă a Guvernului nr.95/2000, respectiv la art.10 alin.(1).


                                      PREŞEDINTE,                                                                         PREŞEDINTE,

                                        István Antal                                                                           Răzvan Ionescu

                                       SECRETAR,                                                                              

                                      Aurelia Vasile

Experţi,

Silvia Vlăsceanu

Mihai Ţăranu

